Държавен вестник, бр. 101, 2022 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  101
2. Алинея 3 се изменя така: 
„(3) Заедно с годишните доклади по чл. 126, 
ал. 1, т. 2 от Кодекса за застраховането и в 
срока за тяхното представяне застрахователят, 
съответно презастрахователят, представя в 
Комисията и Доклада за фактически конста-
тации от проверката и заверката на справките 
по чл. 304, параграф 1, буква „г“ от Делегиран 
регламент (ЕС) 2015/35 на Комисията от 10 ок-
томври 2014 г. за допълнение на Директива 
2009/138/ЕО на Европейския парламент и на 
Съвета относно започването и упражняване-
то на застрахователна и презастрахователна 
дейност (Платежоспособност II) (ОВ, L 12/1 
от 17.01.2015 г.).“
3. Създават се ал. 4 – 6:
„(4) Застрахователите и презастраховате-
лите представят най-малко веднъж на три 
години редовен надзорен отчет съгласно 
чл. 304, параграф 1, буква „б“ от Регламент 
(ЕС) 2015/35. При значителни промени на 
рисковия профил застрахователите и преза-
страхователите представят годишен редовен 
надзорен отчет, а при липса на такива про-
мени уведомяват писмено Комисията за това 
обстоятелство. 
(5) Всички застрахователи и презастрахова-
тели, както и Гаранционният фонд, представят 
за целите на финансовия надзор в Комисията 
периодични справки, доклади и приложения. 
(6) Общите изисквания към финансовите 
отчети, както и структурата, формата, съдър-
жанието и периодичността на представяне на 
периодичните справки, докладите и приложе-
нията по ал. 5 се определят със заповед на 
заместник-председателя, ръководещ управле-
ние „Застрахователен надзор“.“
§ 3. Членове 3 – 9 се отменят. 
§ 4. В чл. 10 се правят следните изменения 
и допълнения: 
1. Заглавието на чл. 10 се изменя така: 
„Оценка на задълженията по застраховател-
ни или презастрахователни договори за целите 
на задължителното счетоводно отчитане“.
2. Алинея 1 се изменя така: 
„(1) За целите на задължителното счето-
водно отчитане застрахователят, съответно 
презастрахователят, оценява задълженията 
за остатъчно покритие и задълженията за 
възникнали претенции съгласно принципите 
и правилата, определени с международните 
стандарти за финансова отчетност (МСФО).“
3. Алинеи 2 – 4 се отменят.
4. В ал. 5 изречение второ се заличава.
5. Създава се ал. 6: 
„(6) За целите на надзора на платежоспособ-
ността застрахователите без право на достъп 
до единния пазар образуват пренос-премий-
ния резерв по чл. 119, ал. 1, т. 3 от Кодекса 
за застраховането и резерва за предстоящи 
плащания по чл. 119, ал. 1, т. 2 от същия ко-
декс съгласно изискванията на част втора, дял 
трети от същия кодекс и съгласно Регламент 
(ЕС) 2015/35. Пренос-премийният резерв се 
определя съгласно указанията за премийния 
резерв по Приложение II от Регламент (ЕС) 
2015/2450. Резервът за предстоящи плащания 
се определя съгласно указанията за резерва 
за претенции по Приложение II от Регламент 
(ЕС) 2015/2450. При определяне на резервите 
по изречения първо, второ и трето се опреде-
ля най-добра прогнозна оценка по правилата 
на чл. 154 от Кодекса за застраховането и 
Регламент (ЕС) 2015/35 и не се изчислява 
добавка за риск.“
§ 5. Член 11 се отменя.
§ 6. В чл. 12 се създават ал. 3 и 4:
„(3) При изготвяне на справките и докладите 
за надзорни цели, включително по отношение 
на оценката на активите и пасивите, застра-
хователите без право на достъп до единния 
пазар на Европейския съюз спазват насоките 
по ал. 1, т. 1 и ал. 2, т. 1 и 2. 
(4) Комисията за финансов надзор издава 
указания по прилагането на ал. 1 – 3.“
§ 7. В чл. 13, ал. 2 се правят следните 
изменения:
1. Точка 1 се изменя така:
„1. годишният финансов отчет по чл. 126, 
ал. 1, т. 1 от Кодекса за застраховането се 
подава в подходящ за обработка електронен 
формат, съдържащ заверен годишен финан-
сов отчет и одиторски доклад, подписани с 
квалифициран електронен подпис;“.
2. Точка 4 се изменя така: 
„4. другите елементи на редовната надзорна 
отчетност по чл. 304 и 372 от Регламент (ЕС) 
№ 2015/35 се подават във формата по т. 1, под­
писани с квалифициран електронен подпис;“.
§ 8. В част първа заглавието на глава втора 
се изменя така: 
„ИЗИСКВАНИЯ КЪМ ДАННИТЕ ЗА ОПРЕ-
ДЕЛЯНЕ ОЦЕНКАТА НА ЗАДЪЛЖЕНИЯТА 
ПО ЗАСТРАХОВАТЕЛНИ ДОГОВОРИ“.
§ 9. Член 14 се изменя така: 
„Чл. 14. Застрахователят, съответно преза-
страхователят, гарантира, че данните, изпол­
звани за определяне оценката на задълженията 
по застрахователни и/или презастрахователни 
договори, покриват достатъчно голям период 
от наблюдения и исторически данни, който 
характеризира измерваната реалност, както 
и с достатъчно ниво на детайлност, за да 
позволят анализ на използваните модели.“
§ 10. В чл. 15, ал. 2 думите „техническите 
резерви“ се заменят със „задълженията по 
застрахователни и/или презастрахователни 
договори“.
§ 11. Член 16 се отменя.
§ 12. В чл. 31 се правят следните изменeния: